****

Európska únia

Európsky fond regionálneho

rozvoja

**Metodický pokyn CKO č. 38**

**verzia 2**

**Programové obdobie 2014 – 2020**

|  |  |
| --- | --- |
| **Vec:** | k rizikovo orientovanému prístupu pre výkon administratívnej finančnej kontroly ŽoP |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Ministerstvo investícií, regionálneho rozvoja a informatizácie SR  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 6 |
| **Dátum vydania:** | 06.10.2023 |
| **Dátum účinnosti:** | 06.10.2023 |
| **Schválil:** | **Mgr. Barbora Lukáčová**  štátna tajomníčka I. |

Obsah

[1 Zoznam skratiek 2](#_Toc147475638)

[2 Úvod 3](#_Toc147475639)

[3 Definícia základných pojmov 4](#_Toc147475640)

[4 Všeobecné ustanovenia 5](#_Toc147475641)

[5 Popis základných charakteristík a princípov modelu AR 6](#_Toc147475642)

[6 Špecifikácia jednotlivých prvkov modelu AR 11](#_Toc147475643)

[IMAR a jeho vypracovanie, výkon rizikovej analýzy 11](#_Toc147475644)

[Výkon AFK ŽoP 11](#_Toc147475645)

[Overovanie funkčnosti modelu AR 12](#_Toc147475646)

[7 Aktualizácia modelu AR 14](#_Toc147475647)

[8 Prechodné ustanovenia 14](#_Toc147475648)

[9 Záverečné ustanovenia 14](#_Toc147475649)

[10 Zoznam príloh 15](#_Toc147475650)

1 Zoznam skratiek

|  |  |
| --- | --- |
| AFK | Administratívna finančná kontrola |
| AK | Administratívne kapacity |
| AR | Analýza rizík |
| CKO | Centrálny koordinačný orgán |
| CO | Certifikačný orgán |
| COV | Celkové oprávnené výdavky |
| DRF | Doplnkový rizikový faktor |
| EFRR | Európsky fond regionálneho rozvoja |
| EK | Európska komisia |
| ENRF | Európsky námorný a rybársky fond |
| EP | Európsky parlament |
| ESF | Európsky sociálny fond |
| EŠIF | Európske štrukturálne a investičné fondy |
| EÚ | Európska únia |
| HH | Hraničná hodnota rizikového indexu |
| FKnM | Finančná kontrola na mieste |
| IMAR | Individuálny model analýzy rizík |
| ITMS2014+ | IT monitorovací systém |
| KF | Kohézny fond |
| KT | Kontingenčná tabuľka |
| KZ | Kontrolný zoznam |
| MP | Metodický pokyn |
| NFP | Nenávratný finančný príspevok |
| NK | Národný koordinátor |
| NV | Neoprávnené výdavky |
| NZR | Nezrovnalosť |
| OP | Operačný program |
| P | Prijímateľ |
| PM | Projektový manažér |
| PO | Programové obdobie |
| RF | Rizikový faktor (základný) |
| RI | Rizikový index |
| RO | Riadiaci orgán |
| SO | Sprostredkovateľský orgán |
| SR | Slovenská republika |
| VO | Verejné obstarávanie |
| VRF | Vylučovací rizikový faktor |
| ŽoNFP | Žiadosť o nenávratný finančný príspevok |
| ŽoP | Žiadosť o platbu |

2 Úvod

1. Ministerstvo investícií, regionálneho rozvoja a informatizácie SR ako CKO vydáva tento Metodický pokyn k rizikovo orientovanému prístupu pre výkon AFK ŽoP (ďalej aj „metodický pokyn“) v súlade s kapitolou 3.3.6.2.2 ods. 15 Systému riadenia EŠIF, verzia 12. V prípade projektov, u ktorých sa neuzatvára zmluva o NFP a NFP sa poskytuje len   
   na základe rozhodnutia o schválení ŽoNFP (t. j. v prípadoch, kedy prijímateľ a poskytovateľ je tá istá osoba) postupuje RO rovnako ako v prípade zmluvy o NFP.
2. Cieľom tohto metodického pokynu je definovať základné pravidlá rizikovo orientovaného prístupu pre výkon AFK ŽoP. Pravidlá upravené platným Systémom riadenia EŠIF ako aj platnými metodickými pokynmi, vzormi a výkladmi vydávanými CKO zostávajú zachované. RO, ktoré sú zodpovedné za implementáciu operačných programov v rámci PO 2014-2020 sa môžu rozhodnúť, či rizikovo orientovaný prístup v zmysle MP budú pri výkone AFK ŽoP aplikovať. Ak RO využije možnosť výkonu AFK ŽoP aplikáciou rizikovo orientovaného prístupu pre výkon AFK ŽoP, tieto pravidlá zapracuje do svojej riadiacej dokumentácie a zamestnanci sa riadia týmito postupmi.
3. Metodický pokyn definuje nielen koncepčné východiská a princípy, ale aj praktický postup pri využívaní rizikovo orientovaného prístupu pre výkon AFK ŽoP pre RO v PO 2014-2020.
4. Pravidlá podľa tohto metodického pokynu sa primerane použijú aj pre programy cezhraničnej spolupráce.
5. V prípade písomného splnomocnenia SO vykonávaním časti úloh RO je RO povinný zabezpečiť plnenie úloh vyplývajúcich z tohto metodického pokynu zo strany SO v rozsahu danom zmluvou o vykonávaní časti úloh riadiaceho orgánu sprostredkovateľským orgánom.

3 Definícia základných pojmov

1. Administrátor AR – zamestnanec CKO alebo RO vykonávajúci systémovú správu modelu AR, koordinačné a metodické činnosti, t. j. najmä overovanie funkčnosti modelu AR a naň nadväzujúce prípadné úpravy modelu AR vrátane úpravy formulára IMAR.
2. Doplnkové rizikové faktory (ďalej aj „DRF“) - rizikové faktory vzťahujúce sa na implementáciu projektu.
3. Formálna kontrola - overenie len relevantných skutočností predloženej ŽoP a jej príloh v rozsahu označených kontrolných otázok vo vzore CKO č.13, ak rizikový index projektu nepresahuje stanovenú hraničnú hodnotu RI.
4. Hraničná hodnota rizikového indexu (ďalej aj „HH“) - hodnota, ktorá stanovuje deliacu líniu medzi rizikovými a nerizikovými, resp. viac a menej rizikovými ŽoP. Stanovená hraničná hodnota RI podmieňuje rozsah výkonu AFK ŽoP zo strany RO, t. j. či daná ŽoP bude podliehať formálnej kontrole alebo úplnej kontrole.
5. Individuálny model analýzy rizík (ďalej aj „IMAR“) - je základný nástroj rizikovo orientovaného prístupu pre výkon AFK ŽoP a má podobu súboru rizikových faktorov (základných, doplnkových a vylučovacích) s preddefinovanými agregačnými vzťahmi umožňujúcimi kalkuláciu rizikového indexu ŽoP (okrem vylučovacích, ktoré nemajú vplyv na kalkuláciu rizikového indexu projektu). Ide o kvantitatívny model založený na vyhodnotení rizikovosti ŽoP v podobe kalkulácie rizikového indexu konkrétnej ŽoP.
6. Kategória rizikového faktoru - kategorizácia/špecifikácia príslušného rizikového faktora podľa miery rizikovosti.
7. Neriziková ŽoP – ŽoP, ktorej rizikový index neprevyšuje stanovenú hraničnú hodnotu RI. Na nerizikovej ŽoP sa vykonáva len formálna kontrola.
8. Priepustnosť modelu AR - neurčenie takých ŽoP do úplnej kontroly, pri ktorých boli po vykonaní AFK ŽoP identifikované neoprávnené výdavky (opätovnou AFK ŽoP, certifikačným overovaním, auditmi, atď.).
9. Riziko - pravdepodobnosť výskytu udalosti s nepriaznivým vplyvom na dosiahnutie očakávaných cieľov alebo splnenie úloh.
10. Analýza rizík - porovnanie dosiahnutého celkového rizikového indexu ŽoP so stanovenou hraničnou hodnotou rizikového indexu.
11. Rizikový index ŽoP (ďalej aj „RI“) - je kombináciou rizikovosti projektu a ŽoP, t. j. rizikových faktorov týkajúcich sa projektu, jeho implementácie a rizikových faktorov týkajúcich sa predloženej ŽoP. Vzniká agregáciou hodnôt za jednotlivé základné a doplnkové rizikové faktory. Rizikový index ŽoP, určujúci rizikovosť ŽoP, sa stanovuje pred začiatkom fyzického výkonu AFK ŽoP, prípadne pri vytvorení novej časti ŽoP v rámci vyčlenenia výdavkov.
12. Riziková ŽoP – ŽoP, ktorej rizikový index je rovný alebo vyšší ako je stanovená hraničná hodnota RI.
13. Vylučovacie rizikové faktory (ďalej aj „VRF“) - rizikové faktory, ktoré sa nezahŕňajú do kvantifikácie rizikového indexu ŽoP. V prípade existencie rizika podľa týchto rizikových faktorov v danom čase na projekte, všetky ŽoP podliehajú úplnej kontrole, bez ohľadu na dosiahnutý rizikový index v rámci komponentu kvantitatívnych rizikových faktorov.
14. Úplná kontrola - overenie všetkých skutočností predloženej ŽoP, minimálne v rozsahu kontrolných otázok s predmetom kontroly ŽoP (4A – Žiadosť o platbu, 4B – Žiadosť o platbu – poskytnutie zálohovej platby, 4C – Žiadosť o platbu – zúčtovanie predfinancovania) vzoru CKO č. 13.
15. Základné rizikové faktory (ďalej aj „RF“) - rizikové faktory, ktoré indikujú rizikovosť projektu ešte pred začatím jeho implementácie.

4 Všeobecné ustanovenia

1. Rizikový prístup k výkonu AFK ŽoP sa vykonáva v súlade s ustanovením § 7 ods. 3 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení nesk. predpisov, § 8 ods. 1 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení nesk. predpisov a kapitoly 1.7 usmernenia pre členské štáty o overovaní zo strany riadiaceho alebo sprostredkovateľského orgánu (programové obdobie 2014 – 2020) EGESIF\_14-0012\_02 final 17/09/2015.
2. Súčasný systém implementácie EŠIF je zo strany EK, Európskeho dvora audítorov, členských krajín a prijímateľov hodnotený ako zložitý, administratívne náročný, s vysokou pravdepodobnosťou vzniku chýb a vysokých nákladov na všetkých úrovniach kontroly. EK za účelom zefektívnenia systému kontrol presadzuje zabezpečiť cielenejší a proporcionálnejší výkon kontrol vo vzťahu k riziku projektov.
3. Jedným zo zásadných opatrení pre zjednodušenie systému EŠIF, ktoré je presadzované zo strany EK, je zníženie rozsahu overovania zo strany RO posunom k overovaniu založenom na analýze rizika. Z uvedeného opatrenia vyplývajú nasledovné ciele nového prístupu ku kontrolám založeným na hodnotení rizík projektov:
   1. zvýšenie kvality a rýchlosti výkonu kontrol - alokovať uvoľnené kontrolné administratívne kapacity EŠIF na výkon kontrol rizikových projektov;
   2. zníženie administratívnej záťaže vo vzťahu ku kontrolám ŽoP pri nízkorizikových projektoch:
      1. úroveň RO: nižší počet ŽoP podliehajúcich overeniu v plnom rozsahu umožňuje efektívnejšie využitie kapacít; zvýšenie kvality kontrol pri rizikových projektoch;
      2. úroveň Prijímateľa: rýchlejšie vykonanie kontroly zo strany RO umožňuje zrýchlenie toku finančných prostriedkov.
4. Rizikovo orientovaný prístup pre výkon AFK ŽoP je uplatňovaný prostredníctvom tzv. modelu analýzy rizík (ďalej aj „model AR“) a je založený na výkone analýzy rizík zo strany RO, ktorá určí rozsah vykonania AFK ŽoP. Vykonanie AFK ŽoP môže byť buď v rozsahu len formálnej kontroly alebo úplnej kontroly. Určujúcim faktorom je rizikový index ŽoP pred začiatkom výkonu AFK ŽoP.
5. Navrhovaný spôsob výkonu AFK ŽoP zo strany RO umožňuje:
   1. cielenejší a proporcionálnejší výkon prvostupňových kontrol, nakoľko predmetom úplnej kontroly budú ŽoP, pri ktorých existuje najvyššie riziko vzniku neoprávnených výdavkov a nesplnenia cieľov projektu (projekty s rizikovým indexom rovným alebo nad stanovenou hraničnou hodnotou rizikového indexu);
6. zefektívnenie výkonu kontrol, nakoľko menej rizikové projekty budú kontrolované v nižšej miere detailu (t. j. so zameraním sa na relevantné skutočnosti v danom čase), čo umožní zrýchlenie a promptnejšie čerpanie alokovaných finančných prostriedkov (projekty s rizikovým indexom nižším ako je stanovená hraničná hodnota rizikového indexu).
7. Pre potreby získania primeraného uistenia sa, že aktuálne nastavenie modelu AR spĺňa všetky jeho požadované parametre, tzn. že je stále použiteľný a funguje efektívne, je potrebné zo strany RO pravidelne overovať správnosť jeho nastavenia. Overovanie správnosti nastavenia modelu AR zahŕňa jeho pravidelnú validáciu. Za účelom efektívneho fungovania validácií modelu AR sú PM povinní riadne a spoľahlivo vypĺňať ku všetkým kontrolám (AFK ŽoP, FK VO a FKnM) údaje o neoprávnených výdavkoch v rámci evidencie „Finančná identifikácia“ v ITMS2014+.
8. Model AR sa neuplatňuje pre nasledujúce typy ŽoP: priebežná platba – Interreg V-A, zúčtovanie zálohovej platby Interreg V-A, poskytnutie zálohovej platby, zúčtovanie predfinancovania a ŽoP projektov, kde z dôvodu prebiehajúceho skúmania aj naďalej prebieha financovanie projektu, ale ŽoP nie sú zahrňované do súhrnnej žiadosti o platbu/mimoriadnej súhrnnej žiadosti o platbu do momentu potvrdenia ich zákonnosti, oprávnenosti a správnosti. V týchto prípadoch sa AFK ŽoP vykoná formou úplnej kontroly ŽoP.

5 Popis základných charakteristík a princípov modelu AR

1. Model AR predstavuje rizikovo orientovaný prístup pre výkon AFK ŽoP, ktorý určuje, či bude ŽoP overená v rozsahu formálnej alebo úplnej kontroly. Uvedené rozhodnutie je vykonané na základe porovnania rizikového indexu ŽoP a hraničnej hodnoty RI. Rizikový index ŽoP vzniká agregáciou hodnôt za jednotlivé základné a doplnkové rizikové faktory a určuje rizikovosť ŽoP. Hraničná hodnota RI stanovuje deliacu líniu medzi rizikovými a nerizikovými, resp. viac a menej rizikovými ŽoP. Rozsah overenia je stanovený nasledovne:
   1. rizikový index ŽoP ≥ ako stanovená hraničná hodnota RI, ŽoP bude overená v rozsahu úplnej kontroly;
   2. rizikový index ŽoP < ako stanovená hraničná hodnota RI, ŽoP bude overená v rozsahu formálnej kontroly.
2. Rizikovo orientovaný prístup pre výkon AFK ŽoP pozostáva z nasledujúcich prvkov:
3. **IMAR** je nástroj rizikovo orientovaného prístupu pre spôsob výkonu AFK ŽoP.Jeho vznik a nastavenie je vykonané na základe kvantitatívnej a kvalitatívnej analýzy korelácií vzniku neoprávnených výdavkov a rizikových faktorov, a to na základe historických údajov z implementácie projektov v ITMS2014+. Model AR je tvorený dvoma oddelenými komponentami:
   * 1. Komponent kvantitatívnych rizikových faktorov – súbor rizikových faktorov, ktorých vyhodnotenie stanovuje rizikovosť ŽoP v podobe kalkulácie RI ŽoP. Kvantitatívne rizikové faktory sú rozdelené nasledovne:

* Základné rizikové faktory - indikujú rizikovosť podľa vybraných parametrov projektu;
* Doplnkové rizikové faktory – sa vzťahujú na implementáciu projektu, ktorá ovplyvňuje alebo môže ovplyvňovať rizikovosť danej ŽoP.
  + 1. Komponent vylučovacích rizikových faktorov – súbor rizikových faktorov, ktoré majú vylučovaciu povahu. Vylučovacia povaha týchto rizikových faktorov spočíva v tom, že ak sa dané riziko v projekte vyskytuje, všetky ŽoP počas trvania tohto rizika, bez ohľadu na RI projektu, podliehajú úplnej kontrole.

Charakteristika vylučovacích rizikových faktorov je nasledovná:

* Nadväzujú na identifikované riziká/zistenia súvisiace s konfliktom záujmov, podvodmi alebo korupciou v rámci inštitútu prebiehajúceho skúmania definovaného v Systéme finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 alebo monitoring medializovaných podnetov, alebo na akúkoľvek inú odôvodnenú skutočnosť predstavujúcu potenciálny vznik neoprávnených výdavkov v projekte.
* Ich prítomnosť v rámci projektu je postačujúca na úrovni podozrenia, t. j. ich prvotná identifikácia zo strany RO nemusí byť neskôr potvrdená.
* V prípade, že sa na základe získaných dôkazov zo strany RO nepotvrdí podozrenie ich prítomnosti na projekte, nastáva zo strany RO uplatňovanie rizikovo orientovaného prístupu pre výkon AFK ŽoP s ohľadom na dosiahnutý RI.

IMAR sa využíva v dvoch primárnych procesoch, t. j. procesoch priamo využívajúcich IMAR daného projektu:

* + 1. Vypracovanie IMAR – ide o jednorazové vyplnenie údajov v IMAR pre účely stanovenia rizikového indexu ŽoP určeným zamestnancom RO;
    2. Výkon rizikovej analýzy – porovnanie celkového rizikového indexu ŽoP so stanovenou hraničnou hodnotou RI.

1. **AFK ŽoP –** Výsledok rizikovej analýzy, t. j. hodnota RI ŽoP, podmieňuje rozsah výkonu AFK ŽoP[[1]](#footnote-2) nasledovným spôsobom:
2. dosiahnutý RI je rovný/nad stanovenou hraničnou hodnotou RI – ŽoP podlieha úplnej kontrole;
3. dosiahnutý RI pod stanovenou hraničnou hodnotou RI – ŽoP podlieha len formálnej kontrole.
4. **Overovanie funkčnosti modelu AR -** Model AR slúži na odhad pravdepodobne možných scenárov priebehu implementácie projektu, ktoré nie je možné predpovedať s  úplnou mierou istoty. Na uskutočnenie takýchto odhadov sa využívajú predpoklady (rizikové faktory) a vykonávajú sa výpočty (kalkulácia RI ŽoP), ktoré nemusia dokonale odrážať implementačnú realitu projektov. Overovanie funkčnosti modelu AR pozostáva z nasledovných procesov:
5. Monitorovanie výkonu AFK ŽoP s využitím modelu AR - slúži ako podproces validácie správnosti nastavenia modelu AR, a jeho podstatou je zber potrebných údajov a overenie kvality vypracovávania IMAR.
6. Validácia správnosti nastavenia modelu AR – na základe agregovanej databázy IMAR RO vykonáva priebežnú validáciu správnosti nastavenia modelu AR.

Oba procesy je možné považovať za terciárne, a to v zmysle toho, že nevyužívajú samotný IMAR danej ŽoP, ale spracúvajú agregované výsledky väčšieho počtu IMAR a ďalších údajov.

1. Do práce s modelom AR sú zapojené dve pracovné pozície, a to PM a administrátor AR, ktoré sú zodpovedné za výkon nasledovných činností:
2. PM:
3. vypracovanie IMAR a výkon analýzy rizík;
4. výkon AFK ŽoP;
5. administrátor AR:
6. overovanie funkčnosti modelu AR, t. j. monitorovanie výkonu AFK ŽoP s využitím modelu AR a validácia správnosti nastavenia modelu AR.
7. RO, v prípade administrátora AR aj CKO, je v rámci jednotlivých pracovných pozícií povinný zabezpečiť ich zastupiteľnosť.
8. Administrátor AR na úrovni RO a CKO vykonáva činnosti súvisiace s overovaním funkčnosti modelu AR a naň nadväzujúce prípadné úpravy modelu AR, a to v prípade administrátora AR na RO na úrovni konkrétneho RO a v prípade administrátora AR na CKO na agregovanej úrovni za viac RO. Administrátor AR na CKO model AR spravuje z pozície gestora tohto MP.
9. PM využíva v rámci svojich činností export z evidencie Riziková analýza v ITMS2014+.
10. **Hraničná hodnota RI je prednastavená na úrovni 10,50 pre EFRR, KF, ENRF, resp. 9,15 pre ESF projekty**. Hodnota hraničnej hodnoty RI sa môže meniť po výkone validácie modelu AR. Následne je potrebné upraviť jej hodnotu v IMAR. K úprave HH RI môže dôjsť na základe validácie hraničnej hodnoty alebo validácie nastavenia modelu AR, a to z podnetu CKO alebo RO. HH určuje CKO v spolupráci s RO, pričom administrátor AR na CKO eviduje všetky zmeny HH za všetky RO. Po formálnom schválení HH zo strany CKO a informovaní RO, RO zabezpečí informovanie všetkých relevantných zamestnancov o platnej HH prostredníctvom svojich interných postupov.

Obrázok 1 Schéma rizikovo orientovaného prístupu pre výkon AFK ŽoP (stručný prehľad)



Tabuľka 1 Prehľad základných, doplnkových a vylučovacích rizikových faktorov

| **P. č.** | **Názov rizikového faktora** |
| --- | --- |
| **Základné rizikové faktory** | |
| **RF [1]** | Typ Prijímateľa (sektor) |
| **RF [2]** | Doba existencie subjektu |
| **RF [3]** | Skúsenosti s realizáciou EŠIF projektov |
| **RF [4]** | Zazmluvnená výška celkových oprávnených výdavkov |
| **RF [5]** | Plánovaná doba realizácie projektu (vrátane podporných aktivít) |
| **RF [6]** | Počet zapojených partnerov |
| **RF [7]** | Typ projektu |
| **RF [8]** | Vecné zameranie projektu |
| **RF [9]** | Kvalita projektu |
| **RF [10]** | Miera nezrovnalostí na celkových výdavkoch projektov realizovaných prijímateľom |
| **RF [11]** | Metóda a postup verejného obstarávania/ obstarávania |
| **RF [12]** | Spôsob vykazovania výdavkov |
| **RF [13]** | Miera zníženia žiadanej podpory |
| **Doplnkové rizikové faktory** | |
| **DRF [1]** | Výstup z analýzy systému ARACHNE |
| **DRF [2]** | Miera chybovosti v predchádzajúcich overených ŽoP (podiel NV na nárokovaných výdavkoch) |
| **DRF [3]** | Podiel COV v ŽoP, ktoré boli predmetom úplnej kontroly |
| **DRF [4]** | Intenzita výkonu FKnM |
| **DRF [5]** | Zmeny projektu |
| **DRF [6]** | Charakter výdavkov v ŽoP |
| **DRF [7]** | Výška ŽoP v porovnaní s COV projektu |
| **DRF [8]** | Kvalita ŽoP |
| **DRF [9]** | Závery výkonu FKnM |
| **DRF [10]** | Stav zrealizovaných VO alebo obstarávaní |
| **Vylučovacie rizikové faktory** | |
| **VRF [1]** | Podozrenie z konfliktu záujmov |
| **VRF [2]** | Podozrenie z podvodu alebo korupcie |
| **VRF [3]** | Negatívna medializácia projektu |
| **VRF [4]** | Iné riziko |

6 Špecifikácia jednotlivých prvkov modelu AR

IMAR a jeho vypracovanie, výkon rizikovej analýzy

1. **IMAR** je nástroj rizikovo orientovaného prístupu pre spôsob výkonu AFK ŽoP a má podobu súboru rizikových faktorov (základných, doplnkových a vylučovacích) s preddefinovanými agregačnými vzťahmi umožňujúcimi kalkuláciu rizikového indexu ŽoP (okrem vylučovacích, ktoré nemajú vplyv na kalkuláciu rizikového indexu projektu). Ide o formulár v prostredí MS Excel (Príloha č. 1 tohto metodického pokynu). IMAR sa vypĺňa pre konkrétnu ŽoP.
2. PM používa uzamknutú verziu IMAR, t. j. editovateľné sú len vybrané bunky. Neuzamknutú verziu IMAR má k dispozícii len administrátor AR na úrovni RO a CKO.
3. **Vypracovanie IMAR** spočíva v jednorazovom vyplnení údajov v IMAR pre účely stanovenia rizikového indexu konkrétnej ŽoP. Ide o podkladové údaje umožňujúce vyhodnotenie jednotlivých rizikových faktorov. Časť údajov je preberaná z analýzy rizík ŽoP generovanej v ITMS2014+ ku každej ŽoP, zvyšná časť údajov je zaznamenávaná manuálne zo strany PM.
4. Vypracovanie IMARsa zo strany PM vykonáva **najneskôr pred samotným výkonom AFK ŽoP**.
5. Za účelom zvýšenia kvality a správnosti zaznamenávania zápisov do IMAR, RO dodržiava princíp 4 očí.
6. Detailná charakteristika IMAR ako aj súvisiacich činností jeho vypracovania je uvedená v prílohe č. 2 tohto metodického pokynu.
7. **Výkon rizikovej analýzy** zo strany RO je naplnením rizikovo orientovaného prístupu pre výkon AFK ŽoP. Agregáciou hodnôt jednotlivých RF a DRF, podľa vopred definovaných agregačných vzťahov, sa vypočítava RI ŽoP, ktorá má byť predmetom AFK. Porovnanie RI ŽoP so stanovenou hraničnou hodnotou RI určuje rozsah výkonu AFK ŽoP, a to buď iba v rozsahu formálnej alebo úplnej kontroly.
8. Výstupom z vykonania analýzy rizík je kontrolný zoznam. Vzor kontrolného zoznamu je uvedený v prílohe č. 3 tohto metodického pokynu. Prílohou tohto kontrolného zoznamu je vypracovaný IMAR k predmetnej ŽoP.

Výkon AFK ŽoP

1. Uplatňovaním rizikovo orientovaného prístupu pre výkon AFK ŽoP sa do procesu AFK ŽoP zavádza nový prvok, a to rozlišovanie rozsahu overenia v závislosti od rizikovosti projektu a danej ŽoP. AFK ŽoP môže byť vykonaná len v rozsahu formálneho overenia relevantných skutočností (formálna kontrola) alebo v rozsahu úplného overenia (úplná kontrola). Nastavenie deliacej línie medzi rozsahom formálnej a úplnej kontroly je vykonané formou označenia otázok v KZ pre výkon AFK ŽoP (v zmysle vzoru CKO č. 13 vrátane jeho aktualizácií). Otázky, ktoré sú predmetom formálnej kontroly nerizikového projektu sú označené príznakom “\*” pri čísle konkrétnej otázky.

Charakteristika/rozsah formálnej kontroly:

1. overenie predovšetkým formálnych náležitostí predloženej ŽoP a jej príloh (úplnosť dokladov, druh dokladov, aktuálnosť predložených formulárov/dokladov, správnosť vyplnenia formulárov/dokladov, správnosť nárokovanej čiastky/sumy v ŽoP bez overenia jej výpočtu na základe príloh ŽoP);
2. nízka, resp. nižšia časová náročnosť formálnej kontroly ako pri úplnej kontrole;
3. nízke, resp. nižšie vynaložené úsilie zo strany RO na kontrolu predložených dokladov ako pri úplnej kontrole.

Charakteristika/rozsah úplnej kontroly:

1. overenie správnosti všetkých deklarovaných skutočností v predloženej ŽoP a jej príloh (správny výpočet nárokovanej čiastky/sumy, kontrola primeranosti vynaložených finančných prostriedkov, preukazovanie súladu, resp. dodržiavania stanovených podmienok uvedených v zmluve o NFP vrátane príslušnej legislatívy, a pod.);
2. vysoká, resp. zvýšená časová náročnosť úplnej kontroly voči formálnej kontrole;
3. vysoké, resp. vyššie vynaložené úsilie zo strany RO na kontrolu predložených dokladov resp. skutočností z nich vyplývajúcich ako pri formálnej kontrole.

Overovanie funkčnosti modelu AR

1. Účelom **overovania funkčnosti modelu AR** je získať primerané uistenie o jeho dostatočnej efektívnosti, t. j. najmä či je súbor stanovených rizikových faktorov relevantný a či priepustnosť modelu AR je na akceptovateľnej úrovni. Akceptovateľnou úrovňou je celková miera chybovosti na úrovni do 2% z deklarovaných výdavkov na EK.[[2]](#footnote-3)Overovanie funkčnosti modelu AR zo strany RO je založené na výkone pravidelnej validácie na základe agregovaných údajov z IMAR a dát z priebežného monitorovania fungovania modelu AR.
2. Overovanie funkčnosti modelu AR vykonáva RO prostredníctvom dvoch činností:
   1. validácia nastavenia hraničnej hodnoty RI,
   2. validácia nastavenia modelu AR.
3. **Účelom validácie nastavenia hraničnej hodnoty RI** je overenie správnosti nastavenia hraničnej hodnoty RI vzhľadom na očakávanú účinnosť/priepustnosť modelu AR. Nastavenie hraničnej hodnoty RI zodpovedá očakávaniam, aký podiel ŽoP by mal podliehať formálnej kontrole a aký úplnej kontrole. V prípade, že v danom období, kedy sa aplikuje príslušná hraničná hodnota RI, je podiel ŽoP v skutočnej implementácii výrazne odlišný od očakávaného podielu, t. j. mimo stanovených tolerancií, je vhodné analyzovať príčiny a prípadne prehodnotiť hraničnú hodnotu RI. Validácia nastavenia hraničnej hodnoty RI sa vykonáva pravidelne, a to **mesačne**.
4. **Účelom validácie nastavenia modelu AR** je overenie správnosti nastavenia modelu AR týkajúce sa najmä relevantnosti vyhodnocovaných rizikových faktorov, kategorizácie jednotlivých rizík a pridelených váh a správnosť nastavených procesov. Validácia nastavenia modelu AR sa vykonáva pravidelne, a to **štvrťročne**[[3]](#footnote-4).
5. V rámci činností overovania funkčnosti modelu AR sa najmä porovnáva vznik neoprávnených výdavkov/nezrovnalostí typologicky identifikovaných/identifikovateľných AFK ŽoP (v rámci AFK ŽoP, certifikačného overovania, auditov a pod.) a rizikový index ŽoP, v ktorých boli tieto neoprávnené výdavky/nezrovnalosti identifikované. Nežiadúcim javom je zvýšený výskyt neoprávnených výdavkov a nezrovnalostí v ŽoP, ktorých RI bol pod hraničnou hodnotou RI, a teda boli predmetom formálnej kontroly na základe ich vyhodnotenia modelom ako nízko rizikových.
6. Medzi ďalšie skutočnosti, ktoré môžu byť predmetom overenia funkčnosti modelu AR sú napríklad:
   1. spätná väzba od PM s využívaním IMAR;
   2. pracovné vyťaženie nielen PM, ale aj osoby/osôb zodpovedných za výkon validácií;
   3. očakávaná pridaná hodnota, ktorú má validácia priniesť (predpoklad žiadnych, resp. malých zmien pri častej analýze v porovnaní s významnými a komplexnými zmenami pri frekvencii nastavenej s priveľkým časovým odstupom);
   4. externé vplyvy, podnety a iné.
7. Okrem vyššie uvedených validačných činností je súčasťou overovania funkčnosti modelu AR **monitorovanie** **výkonu AFK ŽoP s využitím IMAR**,ktoréposkytuje dáta do spomenutých validačných procesov. Pozostáva zo zberu údajov o predložených ŽoP, ktoré za sledované obdobie prešli AFK ŽoP. **Účelom monitorovania výkonu AFK ŽoP** je:
   1. zabezpečenie dát pre overenie dodržiavania vopred stanovených cieľov miery výkonu úplnej kontroly, t. j. konkrétneho plánovaného podielu ŽoP zo strany RO podieľajúcich sa na úplnej kontrole;
   2. zabezpečenie dát pre analýzu efektivity modelu AR s ohľadom na priepustnosť a následný výskyt neoprávnených výdavkov/nezrovnalostí;
   3. zabezpečenie dát pre overovanie chybovosti ŽoP, ktoré neboli overené v rozsahu úplná kontrola;
   4. overovanie kvality vypracovávania IMAR, jednak z hľadiska zaznamenania všetkých relevantných udalostí/informácií počas implementácie projektu, ako aj z hľadiska správnosti jednotlivých záznamov. Po vykonaní overenia kvality vypracovávania IMAR administrátor AR RO vypracuje kontrolný zoznam k overeniu správnosti údajov v IMAR podľa prílohy č. 6 tohto metodického pokynu.
8. Monitorovanie výkonu AFK ŽoP s využitím modelu AR je vykonávané na nasledovných úrovniach:
   1. Úroveň RO, resp. SO ak časť úloh RO je delegovaná na SO v zmysle zmluvy o vykonávaní častí úloh RO;
   2. Úroveň CKO.
9. Bližšia charakteristika procesov spojených s overovaním funkčnosti modelu AR s detailným popisom ako postupovať zo strany RO je uvedená v prílohe č. 4 tohto metodického pokynu.
10. Po vykonaní validácie administrátor AR CKO vypracuje príslušný kontrolný zoznam k validácii podľa prílohy č. 5 tohto metodického pokynu.

7 Aktualizácia modelu AR

1. K aktualizácii modelu AR môže dôjsť 2 spôsobmi:

* na základe úpravy modelu AR z podnetu CKO prostredníctvom aktualizácie tohto MP;
* na základe podnetu RO.

1. V prípade zmeny legislatívy, Systému riadenia EŠIF, metodických pokynov a vzorov, CKO posúdi vplyv tejto zmeny na MP a MP automaticky aktualizuje.
2. V prípade podnetu od RO, CKO posúdi všeobecnú platnosť a opodstatnenosť navrhovaných úprav a MP aktualizuje.
3. Povinnosťou RO je pri každej zmene parametrov modelu, túto zmenu riadne zdôvodniť a konzultovať s CKO. CKO navrhovanú zmenu vezme na vedomie.
4. Úlohou CKO je vedenie evidencie zmien modelov (vrátane všetkých parametrov) na jednotlivých RO minimálne v nasledovnom rozsahu: názov parametra modelu AR, dátum zmeny, popis zmeny parametra modelu AR a odôvodnenie tejto zmeny.
5. V prípade, ak sa vykoná zmena modelu AR na úrovni jedného RO, CKO v spolupráci s ostatnými RO posúdi, či táto zmena nemá vplyv na modely aj iných RO (ak relevantné). Ak áno, je potrebné zvážiť aktualizáciu MP.

8 Prechodné ustanovenia

1. Ak sa RO rozhodne pre výkon AFK ŽoP podľa tohto MP CKO
   1. informuje CKO o svojom rozhodnutí (bezodkladne po nadobudnutí účinnosti tohto metodického pokynu ako aj pri každej zmene rozhodnutia),
   2. určí rozsah projektov, v ktorých sa tento postup aplikuje,
   3. stanoví obdobie, od ktorého sa tento postup uplatní,
   4. priamo aplikuje rizikovo orientovaný prístup podľa tohto metodického pokynu,
   5. v správe z kontroly, resp. už v návrhu správy z kontroly, ak predchádzala správe z kontroly RO, informuje prijímateľa o spôsobe vykonania AFK ŽoP, t. j. či AFK ŽoP bola vykonaná formou úplnej, resp. formálnej AFK ŽoP.

9 Záverečné ustanovenia

1. RO je povinný zabezpečiť dostatočnú a úplnú informovanosť žiadateľov/prijímateľov o postupoch a pravidlách vyplývajúcich z tohto metodického pokynu s cieľom minimalizovať vznik neoprávnených výdavkov v dôsledku nesplnenia povinností pri ich zadávaní podľa metodického pokynu (napr. informovať prijímateľov, či ŽoP bola overená v rozsahu formálna alebo úplná kontrola).
2. Pre projekty, ktoré sú v čase zavedenia modelu AR do procesov na RO už v implementácii, sa model AR aplikuje rovnako ako v projektoch, ktorých začiatok implementácie nastane až po zavedení modelu AR do procesov na RO.
3. Pre účely tohto metodického pokynu sa na komunikáciu ako aj validáciu modelu rizikovej analýzy použije emailová adresa [afk.zop@mirri.gov.sk](mailto:afk.zop@mirri.gov.sk).

10 Zoznam príloh

Príloha č. 1 – IMAR

Príloha č. 2 – Vypracovanie IMAR

Príloha č. 3 – Kontrolný zoznam k zisteniu spôsobu výkonu AFK ŽoP

Príloha č. 4 – Validácia modelu AR

Príloha č. 5 – Kontrolný zoznam k validácii

Príloha č. 6 – Kontrolný zoznam k overeniu správnosti údajov v IMAR

1. Výkon AFK ŽoP nadväzuje na analýzu rizika vykonanú v rámci IMAR, ktorý určuje rozsah overenia AFK ŽoP. Vzhľadom na to, možno výkon AFK ŽoP v kontexte IMAR považovať za sekundárny, t. j. nadväzujúci proces. [↑](#footnote-ref-2)
2. Je možné predpokladať, že v časti ŽoP, ktoré prejdú len formálnou kontrolou, nebudú identifikované neoprávnené výdavky, ktoré však budú zachytené v rámci auditu. Je nevyhnutné, aby takéto dodatočné neoprávnené výdavky nezvyšovali celkovú chybovosť nad úroveň 2 %. Riziko príliš vysokých neoprávnených výdavkov zistených auditom ako dôsledok vysokej priepustnosti modelu AR sa nedá úplne odstrániť, možno ho len znižovať, a to dvoma procesmi: a) vylepšovať a prispôsobovať model AR aktuálnej situácii prostredníctvom validácií, b) vykonávať opätovnú AFK ŽoP v rozsahu úplná kontrola na ŽoP, u ktorých pôvodná AFK ŽoP bola vykonaná v rozsahu formálnej kontroly (ktorej účelom je overiť na vzorke ŽoP, v akej miere na týchto ŽoP vznikajú NV, pokiaľ je kontrola vykonaná). [↑](#footnote-ref-3)
3. Ide o prvotné nastavenie frekvencie v čase spustenia modelu AR do prevádzky a prvých validačných cyklov. V prípade, ak model AR funguje efektívne a nie je potrebné opätovne prehodnocovať hodnoty parametrov modelu AR, RO môže, po konzultácii s CKO, znížiť frekvenciu validácie nastavenia modelu AR na polročnú. [↑](#footnote-ref-4)